EkBass/fiwiki-20250220-pages-articles huggingface dataset:
T. D. Jakes

Thomas Dexter Jakes (9. kesäkuuta 1957 South Charleston, Länsi-Virginia) on yhdysvaltalainen pastori, kirjailija ja elokuvantekijä. Jakes on Dallasissa toimivan tunnustuskuntiin sitoutumattoman The Potter's House-kirkon pastori. Jakesin saarnat käsittelevät erityisesti naisten sekä yksinäisten kristittyjen kysymyksiä. Jakesin saarnat ovat levityksessä muun maussa valtakunnallisten televiso-ohjelmien, suoratoistoläehtysten ja mobiilisovelluksen kautta. == Varhainen elämä ja koulutus == T. D. Jakes syntyi vuonna 1957 yrittäjä Ernest Jakesin ja opetaja Odith Jakesin perheeseen nuorimpana lapsena. Jakesin isä kuoli vuonna 1973. Vuonna 1976 Jakes piti ensimmäisen saarnansa ja hänet vihittiin papiksi vuonna 1979. Vuonna 1985 Jakes suoritti kandidaatin tutkinnon Friends International Christian Universityssä. Vuonna 1990 Jakes suoritti maisterin tutkinnon raamatuntutkimuksessa ja tohtorin tutkinnon vuonna 1995. == Ura pastorina == Vuonna 1980 Jakes perusti Faith Church-kirkon Länsi-Virginian Montgomeryyn. Jakes työskenteli samanaikaisesti Union Carbidesa. Vuonna 1987 Jakes nimitettiin piispaksi. Vuonna 1992 Jakes piti ensimmäisen kerran naisten tuskaa käsittelevä Thou Art Loosed-sarnan. Vuonna 1993 Jakes käynnisti viikottaisen televisiolähetyksen Trinity Broadcasting Networkissa. Vuonna 1994 hänen lähetyksensä alkoivat Black Entertainment Television-kanavalla. Samana vuonna hän aloitti ManPower-konferenssin. Vuonna 1996 Jakesin seurakunta muutti Dallasiin. The Potter’s Housen ensimmäinen jumalanpalvelus keräsi yli 2 000 ihmistä. Tämän jälkeen jäsenmäärä on kasvanut yli 30 000 jäseneen. Vuonna 1998 Jakes perusti Metroplex Economic Development Corporationin. Vuonna 2001 Time ja CNN valitsivat Jakesin yhdysvaltain parhaaksi saarnaajaksi. Vuonna 2009 Jakes piti aamujumalanpalveluksen ennen Barack Obaman virkaanastujaisia. == Yksityiselämä == Jakes tapasi vaimonsa Serita Ann Jamesonin toimiessaan vierailevana puhujana. T. D. ja Serita menivät naimisiin vuonna 1981. Jakesit asuvat Dallasissa ja heillä on viisi lasta. == Lähteet == Luokka:Elävät henkilöt Luokka:Vuonna 1957 syntyneet Luokka:Yhdysvaltalaiset evankelistat Luokka:Yhdysvaltalaiset kirjailijat
Bentsodiatsepiinivieroitusoireyhtymä

Bentsodiatsepiinivieroitusoireyhtymä on bentsodiatsepiinien käytön jälkeisten vieroitusoireiden kokonaisuus, joka ilmenee bentsodiatsepiiniriippuvaisella henkilöllä.H Pétursson, The benzodiazepine withdrawal syndrome National Library of Medicine 11/1994, viitattu 4.11.2023 Bentsodiatsepiinit voivat aiheuttaa myös määrättyinä annoksina käytettyinä vieroitusoireita, joita voidaan lievittää annoskoon asteittaisella pienentämisellä. Lyhytvaikutteiset bentsodiatsepiinit aiheuttavat vieroitusoireiden nopeamman ilmenemisen.Corinne O'Keefe Osborn, How Long Does Withdrawal From Benzodiazepines Last? Verywell Mind 25.4.2023, viitattu 4.11.2023 Tyypillisiä vieroitusoireita ovat ahdistuneisuus, unihäiriöt, ärtyneisyys, paniikkikohtaukset, vapina, hikoilu, keskittymisvaikeudet, pahoinvointi, sydämentykytykset, lihaskivut ja päänsärky. Myös näköhäiriöt, aistiyliherkkyys, lihasnykäykset, hyperventilointi ja masennus ovat mahdollisia. Suuria annoksia pitkään nauttineilla on esiintynyt vakavampia oireita, kuten kouristuskohtauksia, psykoottisia reaktioita ja delirium. Yleensä bentsodiatsepiinien vieroitusoireet ovat lyhytaikaisia. Pitkittynyt bentsodiatsepiinivieroitusoireyhtymä kehittyy noin 10–25 %:lle henkilöistä, jotka ovat käyttäneet bentsodiatsepiineja pitkällä ajanjaksolla. Tällöin oireet voivat ilmetä aaltoillen kuukausien, harvoin yli vuoden ajanjaksolla. Alkoholiriippuvuus voi lisätä riskiä bentsodiatsepiiniriippuvuuden kehittymiseen. Vieroitusoireiden välttämiseksi tehokkain tapa on annoskokojen asteittainen pienentäminen viikkojen tai kuukausien mittaan. Koska vieroitusoireet ovat pahimmillaan vaarallisia, on tämä turvallisinta toteuttaa lääkärin ohjeita seuraten. Yleensä annoksia pienennetään pitkävaikutteisella bentsodiatsepiini diatsepaamilla. Suunnitelma annosten supistamiseksi laaditaan kuitenkin yksilöllisten olosuhteiden mukaan. Vieroitusoireita voi ilmetä annosten vähentämisen aikanakin. Henkistä tuskaisuutta vieroittautumisen aikana saatetaan pyrkiä lievittämään esimerkiksi kognitiivisella käyttäytymisterapialla, mindfulness-menetelmillä ja liikunnalla. == Lähteet == Luokka:Oireyhtymät Luokka:Bentsodiatsepiinit Luokka:Päihderiippuvuus
Hamad ibn Muhammad al-Šarqi

Šeikki Hamad ibn Muhammad al-Šarqi (; s. 25. syyskuuta 1948) on Fujairan emiiri ja Arabiemiraattien korkeimman neuvoston jäsen vuodesta 1974. Hamad opiskeli Fujairan ensimmäisessä koulussa, ja lähti Englantiin vuonna 1967. Hän opiskeli London Collegessa ja Sandhurstin kuninkaallisessa sotakorkeakoulussa. Hänestä tuli Fujairan kruununprinssi, jolla oli monia tehtäviä sekä omassa emiraatissaan että vuonna 1971 perustettujen Yhdistyneiden arabiemiirikuntien hallinnossa. Isänsä Muhammad ibn Hamad ibn Abdullah al-Šarqin kuoltua vuonna 1974 Hamad nousi emiiriksi. Hän on kehittänyt emiraattiaan etenkin matkailukohteena, ja houkutelluit sinne ulkomaisia investointeja. ==Lähteet== Luokka:Arabiemiraattien hallitsijat Luokka:Vuonna 1948 syntyneet Luokka:Arabiemiraattilaiset ministerit Luokka:Elävät henkilöt
Hupsis (albumi)

Hupsis on suomalaisen laulaja-lauluntekijä Been debyyttialbumi, joka julkaistiin 15. syyskuuta 2023 Sony Musicin kautta. ==Kappaleet== # # # # # # # # # # # == Arvostelut == * Soundi: ==Lähteet== Luokka:Vuoden 2023 albumit Luokka:Suomalaiset popalbumit
Ljudmila Belousova

Ljudmila Jevgenjevna Belousova (; 22. marraskuuta 1935 Ulyanovsk, Neuvostoliittohttp://www.britannica.com/EBchecked/topic/1404138/Oleg- Protopopov-and-Lyudmila-Belousova – 26. syyskuuta 2017) oli Neuvostoliittoa edustanut Neuvostoliiton ja Venäjän pariluistelija. Kumppaninsa ja aviomiehensä Oleg Protopopovin kanssa hän oli kaksinkertainen olympiavoittaja (1964, 1968) ja nelinkertainen maailmanmestari (1965–1968). Vuonna 1979 pariskunta loikkasi Sveitsiin ja heistä tuli Sveitsin kansalaisia ​​vuonna 1995. He jatkoivat luistelua jäänäytöksissä ja näyttelyissä 70-vuotiaaksi asti. ==Lähteet== Luokka:Pariluistelijat Luokka:Neuvostoliittolaiset taitoluistelijat Luokka:Neuvostoliittolaiset olympiavoittajat Luokka:Vuonna 1935 syntyneet Luokka:Vuonna 2017 kuolleet
Oppeid

Oppeid on taajama Hamarøyn kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on 0,7 neliökilometriä ja asukasluku 536 vuonna 2022. ==Lähteet== Luokka:Hamarøy Luokka:Norjan taajamat
Grace Van Patten

Grace Van Patten (s. 21. marraskuuta 1996 New York) on yhdysvaltalainen näyttelijä ja malli. Hänet tunnetaan muun muassa roolistaan Lucy Albrightina televisiosarjassa Tell Me Lies (2022). == Elämäkerta == Van Patten syntyi New Yorkissa. Hän on ohjaaja Tim Van Pattenin tytär ja näyttelijöiden Joyce Van Pattenin ja Dick Van Pattenin veljentytär. == Filmografia == Vuosi Nimi Rooli Huomioita 2006 Sopranos Ally Pontecorvo 2 jaksoa 2013 Law & Order: Special Victims Unit Jodie Lanier Jakso: "October Surprise" 2014 Boardwalk Empire Ruth Lindsay Jakso: "Cuanto" 2015 Stealing Cars Maggie Wyatt 2016 Tramps Ellie 2017 Central Park Leyla 2017 The Meyerowitz Stories Eliza Meyerowitz 2017 The Wilde Wedding Mackenzie Darling 2018 Under the Silver Lake Balloon girl 2018 Maniac Olivia Meadows Sivurooli 2019 Good Posture Lilian 2020 The Violent Heart Cassie 2021 Mayday Ana 2021 Nine Perfect Strangers Zoe Päärooli 2022 Tell Me Lies Lucy Albright Päärooli == Lähteet == == Aiheesta muualla == * gracevanpatten.org * Luokka:Yhdysvaltalaiset elokuvanäyttelijät Luokka:Yhdysvaltalaiset mallit Luokka:Vuonna 1996 syntyneet Luokka:Elävät henkilöt
Hamarøyn kirkko

Hamarøyn kirkko () on Hamarøyn kunnassa Norjassa sijaitseva betoninen kirkko vuodelta 1974. Sen suunnitteli arkkitehti Nils Toft. Kirkossa on noin 400 istumapaikkaa. Samalla paikalla on sijainnut kirkko ainakin 1660-luvulta saakka. Nykyinen kirkko rakennettiin vuonna 1969 tulipalossa tuhoutuneen 1880-luvulta peräisin olleen kirkon tilalle. ==Lähteet== ==Aiheesta muualla== kirkko Luokka:Norjan kivikirkot
Alveda King

Alveda Celeste King (22. tammikuuta 1951 Atlanta, Georgia) on yhdysvaltalainen kansalaisaktivisti, kirjailija ja poliitkko. King on Georgian edustajainhuoneen entinen edustaja (1979–1982), kirjailija ja sisällöntuottaja Fox News Channelilla. King on tullut tunnetuksi Pro life-aktivistina, minkä lisäksi hän toiminut kouluttajana ja Newsmaxin palveluksessa. King on Martin Luther Kingin veljentytär. King on toiminut konservatiivisen Alexis de Tocqueville Institutionin vanhempana tutkijana. King on kirjoittanut useita kirjoja, tuottanut musiikkia ja videoita. King on toiminut muun muassa Silent No More Awareness Campaignin, Coalition of African American Pastorsin ja Judeo-Christian Coalition for Constitutional Restorationin hallituksessa. == Lähteet == Luokka:Elävät henkilöt Luokka:Vuonna 1951 syntyneet Luokka:Yhdysvaltalaiset evankelistat Luokka:Yhdysvaltalaiset kirjailijat Luokka:Yhdysvaltalaiset poliitikot
Sagfjordin kirkko

Sagfjordin kirkko () on Hamarøyn kunnassa Norjassa sijaitseva puukirkko vuodelta 1775. Sen suunnitteli arkkitehti S. Mathisen. Kirkossa on noin 130 istumapaikkaa. Rakennus sijaitsi alun perin eri paikalla ja siirrettiin nykyiselle paikalleen vuonna 1885. Samalla sen ulkonäkö muuttui hieman. ==Lähteet== ==Aiheesta muualla== Luokka:Hamarøy Luokka:Norjan puukirkot
Tranøyn majakka

Tranøyn majakka () on Hamarøyn kunnassa Nordlandin läänissä Norjassa sijaitseva majakka. Se perustettiin vuonna 1864, automatisoitiin 1986 ja jätettiin miehittämättömäksi 1991. ==Lähteet== ==Aiheesta muualla== Luokka:Norjan majakat Luokka:Hamarøy
Murray Barr

Murray Llewellyn Barr OC FRS (20. kesäkuuta 1908 Belmont, Ontario – 4. toukokuuta 1995 London, Ontario) oli kanadalainen neuroanatomi ja sytogeneetikko. Hän löysi jatko-opiskelija E. G. Bertramin kanssa vuonna 1948 Barrin kappaleeksi nimetyn sukupuolikromatiinin, joka muodostuu X-kromosomin inaktivoituessa. Barr väitteli lääketieteen tohtoriksi Länsi-Ontarion yliopistosta vuonna 1933 ja suoritti vielä Master of Science -tutkinnon vuonna 1938. Tutkimustyönsä ohella hän opetti neuroanatomiaa yliopiston lääketieteellisessä tiedekunnassa. Barr äänestettiin Royal Societyn jäseneksi vuonna 1972. Hänelle on myönnetty Officer of the Order of Canada -kunniamerkki. == Lähteet == Luokka:Vuonna 1908 syntyneet Luokka:Vuonna 1995 kuolleet Luokka:Kanadalaiset neurotieteilijät Luokka:Anatomit Luokka:Geneetikot Luokka:Officer of the Order of Canada Luokka:Royal Societyn jäsenet
Ikhšididit

Ikhšididit (935–969) () olivat abbasidien orjasotilaiden perustama lyhytikäinen dynastia Egyptissä. Fatimidit kukistivat heidät ja perustivat kalifaattinsa, joka kesti vuoteen 1171.Lapidus 2022, s. 188 Ikhšididit olivat muodollisesti abbasidien vasalleja. Dynastian nimi tulee Iranin kielen hallitsijaa tarkoittavasta sanasta, jonka otti käyttöön dynastian perustanut turkkilainen kenraali. == Lähteet == * === Viitteet === Luokka:Egyptin historia
Johnnie Moore

Johnnie Moore (s. 1983) on yhdysvaltalainen puhuja, viestintäasiantuntija ja kirjailija. Moore on tullut tunnetuksi eräänä Valkoisen talon vakiovieraana. Moore on tullut tunnetuksi vainottujen kristittyjen puolustajana ja ISIS:in uhan tunnistajana. Moore omistaa kristillisille järjestöille PR-toimintaa tekevän KAIROS Companyn. == Ura == Moore on toiminut aikaisemmin Liberty Universityn kampuspastorina ja varapresidenttinä. Tämän jälkkeen hän on toiminut United Artists Media Groupin henkilöstöpäällikkönä sekä uskonnollisesta sisällöstä vastaavana varapääjohtajana. Moore on puolustanut uskonnonvapautta Lähi-idässä ja saanut Simon Wiesenthal Centerin kunniamitalin. == Yhteiskunnallinen vaikuttaminen == Moore on toiminut The Congress of Christian Leaders-järjestön puheenjohtajana. Moore on valittu kahdesti Yhydsvaltain kansainvälisen uskonnonvapauden toimikuntaan. Moore on toiminut tehtävässä sekä Trumpin että Bidenin hallinnon aikaan. == Lähteet == Luokka:Elävät henkilöt Luokka:Vuonna 1983 syntyneet Luokka:Yhdysvaltalaiset evankelistat Luokka:Yhdysvaltalaiset järjestöjohtajat Luokka:Yhdysvaltalaiset liikemiehet
Per Knutsen

Per Knutsen (4. elokuuta 1951 Hamarøy – 19. elokuuta 2022 Bergen) oli norjalainen kirjailija. Hänen esikoisteoksensa, lastenkirja Gutten og ørna ilmestyi vuonna 1976. Hän kirjoitti paitsi lasten- ja nuortenkirjoja, myös muun muassa rikosromaaneja ja näytelmiä. Kaksi hänen kirjoistaan (Gutten som ikke kunne fly ja Svart Cayal) on filmatisoitu. Knutsen kuoli pitkäaikaiseen sairauteen elokuussa 2022. ==Bibliografia== ===Lasten- ja nuortenkirjat=== * Gutten og ørna (1976) * Du må plante flere blomster, Lina-Liv (1977) * Jeg vil ikke (1978) * Utpå Vestfjorden seiler mi skute (1980) * Gull og sølv (1982) * Trilofytten (1984) * Svart Cayal (1988) * Svømmersken (1994) * Rått parti (1995) * Supergutt (1996) * Jentekrigen (1998) * Vil du ha meg? (2000) * Hilsen en som elsker deg (2003) * Kyss med ketchup (2007) * Jobb for tøffe gutter (2013) ===Aikuisten romaanit=== * Mordere (1984) * Fiskerens datter (1986) * Gutten som kunne fly (1988) * Høytrykk (1997) * Å salte et hjerte (2001) * Hitlers tunge (2002) * Frøken Markussens rykte (2004) * Utakk (2006) * Gamle menns elskov (2010) * Broren til Hugo (2016) * Nakken vil ikke bøye seg (2021) ===Näytelmät=== * Edel har fest (1989) * Er du naken? (1991) * En dannet kvinne (1992) ==Lähteet== ==Aiheesta muualla== Luokka:Norjalaiset lasten- ja nuortenkirjailijat Luokka:Norjalaiset rikoskirjailijat Luokka:Vuonna 1951 syntyneet Luokka:Vuonna 2022 kuolleet
Knutsen

Knutsen on seuraavien norjalaisten henkilöiden sukunimi: * Espen Knutsen (s. 1972), jääkiekkoilija * Per Knutsen (1951–2022), kirjailija * Tormod Knutsen (1932–2021), yhdistetyn hiihtäjä * Knutsen, laulaja Øystein Dolmenin alter ego yhtyeessä Knutsen & Ludvigsen == Katso myös == * Knudsen
Sigurd Johan Normann

Sigurd Johan Normann (22. elokuuta 1879 Hamarøy – 4. joulukuuta 1939 Tromssa) oli norjalainen teologi ja Hålogalandin hiippakunnan piispa vuosina 1937–1939. Hän väitteli teologian tohtoriksi 1935 aiheenaan Martti Luther. Normann myös julkaisi useita kansantajuisia tietokirjoja Lutherista. ==Lähteet== Luokka:Norjalaiset piispat Luokka:Norjalaiset teologit Luokka:Vuonna 1879 syntyneet Luokka:Vuonna 1939 kuolleet
David Green

David Green (13. marraskuuta 1941 Emporia, Kansas) on yhdysvaltalainen liikemies, miljardööri ja Hobby Lobbyn perustaja. Yrityksellä on lähes 600 myymälää Yhdysvalloista, jotka on tunnettu kiinniolostaan sunnuntaisin. David Green on köyhästä taustasta kotoisin olevan saarnaajan poika. Green avasi ensimmäisen liikkeensä vuonna 1970 600 dollarin lainalla. Liiketoiminta on kasvanut vuosien varrella yli 970 myymälään, joiden arvioitu liikevaihto on 7,9 miljardia dollaria. Green tunnetaan hartaana kristittynä, joka työskentelee kuutena päivänä viikossa. Green toimii lahjoittajana He Gets Us- kampanjassa, jonka tarkoituksena on edistää kristinuskon sanomaa. Green on kertonut aikovansa antaa 90 prosenttia omaisuudestaan hyväntekeväisyyteen ja loput perheelleen. == Lähteet == Luokka:Elävät henkilöt Luokka:Vuonna 1941 syntyneet Luokka:Yhdysvaltalaiset liikemiehet Luokka:Yhdysvaltalaiset miljardöörit Luokka:Helluntaiherätys Yhdysvalloissa
Hamsunsenteret

Hamsunsenteret on kirjailija Knut Hamsunille omistettu vuonna 2009 avattu museo Hamarøyn kunnassa Norjassa. Hamarøyssä sijaitsevat Hamsunin lapsuudenkoti ja Skogheimin kartano, jossa hän asui vaimonsa Marie Hamsunin kanssa vuosina 1911–1917. ==Lähteet== ==Aiheesta muualla== * Museon verkkosivut Luokka:Norjan museot Luokka:Hamarøy
Ted Baehr

Millars Robert E. Theodore "Ted" Baehr (s. 1946 New York City) on yhdysvaltalainen mediakriitikko. Baehr toimii Christian Film & Television Commissionin puheenjohtajana sekä Movieguide-lehden kustantajana. Lehti arvioi elokuvia ja muita viihdemuotoja kristillisestä näkökulmasta. Baehr on kristillisten perheystävällisten Hollywood-elokuvien puolestapuhuja. Baehr on palkiittu viidellä Angel Awards-palkinnolla. Baehr on kirjoittanut lukuisia kirjoja, kuten Culture-Wise Family ja Getting the Word Out. Baehr on toiminut järjestön puheenjohtajana, joka tuotti The Chronicles of Narnia: The Lion, the Witch and the Wardroben. Baehr on ollut vieraileva esiintyjä muun muassa Oprahissa, Hannityssa ja Colmesissa. == Lähteet == Luokka:Elävät henkilöt Luokka:Vuonna 1946 syntyneet Luokka:Yhdysvaltalaiset kriitikot Luokka:Yhdysvaltalaiset kirjailijat Luokka:Kristillinen media Yhdysvalloissa
Ralph Reed

Ralph Eugene Reed Jr. (24. kesäkuuta 1963) on yhdysvaltalainen poliittinen vaikuttaja, konsultti ja edunvalvoja. Reed tunnetaan parhaiten Christian Coalitionin ensimmäisenä johtajana 1990-luvulla. Reed on perustanut yleishyödyllisen Faith and Freedom Coalition-järjestön, joka on toiminut teekutsuliikkeen ja evankelisten äänestäjien välillä. == Ura == Reed on toiminut George W. Bushin ja Dick Cheneyn kampanjoiden vanhempana neuvonantajana vuosina 2000 ja 2004. Reed toimi Georgian republikaanien puheenjohtajana ja johti GOP:n historiansa suurimpaan voittoon saavuttamalla ensimmäisen republikaanikuvernöörin ja kolmannen senaattorin paikat. Reed on toiminut puheenjohtajana ja toimitusjohtajana Century Strategies PR- toimistossa. Vuosian 1989–1997 Reed rakensi Christian Coalitionista yhden poliittisen historian tehokkaimmista edunvalvontajärjestöistä. Reed on kirjoittanut kuusi kirjaa. == Lähteet == Luokka:Elävät henkilöt Luokka:Vuonna 1963 syntyneet Luokka:Yhdysvaltalaiset poliitikot Luokka:Yhdysvaltalaiset liikemiehet Luokka:Yhdysvaltalaiset järjestöjohtajat
Keltavatsamonarkki

Keltavatsamonarkki (Chelidorhynx hypoxanthus) on sieppomonarkkeihin kuuluva lintulaji. Lajia tavataan Etelä- ja Kaakkois-Aasiassa. == Koko ja ulkonäkö == Keltavatsamonarkki kasvaa noin 13 cm pitkäksi. Sukupuolet muistuttavat enimmäkseen toisiaan ulkonäöltään. Lajin pää on keltainen ja päälaki vihreä. Silmiä ympäröi laaja naamio, joka on koiraalla musta ja naaraalla tumman ruskea. Keltavatsamonarkin selkä ja siivet ovat harmahtavan vihreät ja siivissä on ohut valkoinen juova. Viuhkamainen pyrstö on musta ja valkokärkinen. Linnun rinta ja vatsa ovat keltaiset. == Levinneisyys ja elintavat == Keltavatsamonarkin levinneisyysalue ulottuu Pakistanista Kiinan länsiosien kautta Thaimaahan. Lajin elinympäristöä ovat lehti- ja sekametsät 2 400–4 000 metrin korkeudella merenpinnasta. Talvisin se elää alempana. Keltavatsamonarkki liikkuu yksin tai pareittain erityisesti vesialueiden läheisyydessä. Varsinkin talvella se liittyy sekaparviin yhdessä muiden lintujen kanssa. Keltavatsamonarkin ravintoa ovat hyönteiset. == Lähteet == Luokka:Sieppomonarkit
Steve Green

Steve Green (s. 1964) on yhdysvaltalainen liikemies, puhuja ja hyväntekijä. Green on toiminut Hobby Lobby-ketjun puheenjohtajana vuodesta 2004 lähtien. Ketjulla on yli 900 myymälää 48 osavaltiossa. Steve Green on tullut tunnetuksi muun muassa Museum of the Biblen perustamisesta Washington D.C.:hen. Green on Gordon-Conwell Theological Seminaryn ja Mid-America Christian Universityn kunniatohtori. Green on myös Museum of the Biblen puheenjohtaja. Museo avattiin marraskuussa 2017. Green on kirjoittanut neljä kirjaa: Faith in America (2011), The Bible in America (2013), This Dangerous Book (2017) ja This Beautiful Book (2019). Green asuu vaimonsa Jackien kanssa Oklahoma Cityssa. Hiedän perheeseen kuuluu kuusi alsta. Greenit ovat aktiivisesti mukana paikallisessa seurakunnassa sekä monien kristillisten järjestöjen toiminnassa. == Lähteet == Luokka:Elävät henkilöt Luokka:Vuonna 1964 syntyneet Luokka:Yhdysvaltalaiset liikemiehet Luokka:Yhdysvaltalaiset kirjailijat Luokka:Yhdysvaltalaiset järjestöjohtajat Luokka:Gospel Music Hall of Fame
Jaakko Merisalo

Jaakko Merisalo (5. marraskuuta 1878 Laihia – 28. kesäkuuta 1950 KymiKuolinilmoitus. Helsingin Sanomat 30.6.1950, s. 3.) oli suomalainen kanttori-urkuri, kuoron- ja soittokunnanjohtaja ja säveltäjä.Tireht. J. Merisalo 60-vuotias, Helsingin Sanomat, 5.11.1938, nro 299, s. 6, Kansalliskirjaston digitaaliset aineistotMusiikkitirehtöri Jaakko Merisalo 60-vuotias, Työväen musiikkilehti : Suomen työväen musiikkiliiton julkaisu, 1.11.1938, nro 11, s. 12, Kansalliskirjaston digitaaliset aineistot Merisalo kävi kanttori-urkurikoulun vuonna 1900, ja hän opiskeli Helsingin musiikkiopistossa 1904 ja 1905. Hän toimi vt. urkurina Teuvalla 1900–1902, kanttori-urkurina Asikkalassa 1902–1909 ja Kymin seurakunnan kanttori-urkurina vuodesta 1909 alkaen. Merisalo oli Kymin seurakunnan kirkonisännöitsijänä vuodesta 1911 ja Karhulan VPK:n soittokunnan johtajana 1910–1916, Kymin Työväenyhdistyksen soittokunnan johtajana ja Kymin suojeluskunnan soittokunnan johtajana 1919–1925. Asikkalan Nuorisoseuran esimiehenä Merisalo oli 1906–1907 ja Kymin Nuorisoseuran esimiehenä 1915–1916. Vuodesta 1919 alkaen Merisalo oli Kymin seurakunnan kirkkohallinnon jäsenenä ja sihteerinä. Hän toimi myös laulu- ja soittokuntien johtajana ja oli useiden laulu- ja soittojuhlien yleisjohtajana. Merisalo oli Kymen Työväen Näyttämöllä säestäjänä ja orkesterin johtajana ja toimi Kymin työväenopiston sekakuoron johtajana. Merisalo sävelsi muun muassa "Kymenlaakson laulu" -maakuntalaulun. Merisalo oli Suomen Kanttoriurkuriyhdistyksen kunniajäsenenä vuodesta 1932, ja hän sai director cantus -arvonimen vuonna 1919. == Sävellyksiä == * "Kymenlaakson laulu" ("Miss’ kohisten virtaa suuret veet’..."), sanoittanut Jalo Sirola. * "Isoisän valssi", sov. Pertti Jalonen.Kansalliskirjasto == Lähteet == Luokka:Suomalaiset säveltäjät Luokka:Suomalaiset kuoronjohtajat Luokka:Vuonna 1878 syntyneet Luokka:Vuonna 1950 kuolleet
Hugo von Seeliger

Hugo Hans von Seeliger (23. syyskuuta 1849 Biala – 2. joulukuuta 1924 München, SaksaHugo von Seeliger ‒ Kurzbiographie litten.de, viitattu 4.11.2023 ) oli saksalainen tähtitieteilijä. Hän oli vuodesta 1882 tähtitieteen professori ja Münchenin observatorion johtaja. Hän tutki muun muassa kaksoistähtiä, tähtiryhmiä, astronomista optiikkaa ja tähtien jakautumista eri osiin avaruutta ja julkaisi niiltä aloilta pitkän sarjan teoksia.Seeliger, Hugo, Tietosanakirja. Osa 8, palsta 1015. Tietosanakirja-osakeyhtiö 1917 ==Lähteet== ==Aiheesta muualla== Luokka:Saksalaiset tähtitieteilijät Luokka:Vuonna 1849 syntyneet Luokka:Vuonna 1924 kuolleet
Lääkeaineiden yleisnimet

Lääkeaineiden yleisnimet eli INN-nimet on Maailman terveysjärjestön (WHO) ohjelma lääkeaineiden yleisnimien muodostamiseen. Lääkeaineen INN-nimi tulee englanninkielestä (Recommended International Nonproprietary Names for Pharmaceutical Substances). Lääkeaineiden yleisnimet ovat olleet käytössä jo yli 60 vuotta ja suositeltuja yleisnimiä on jo noin 10700. Nimiluetteloa päivitetään tarvittaessa. INN-nimiä käytetään tavallisesti lääkevalmisteiden pakkausselosteissa, farmakopeoissa, lääkkeitä käsittelevässä kirjallisuudessa sekä tullinimikeluetteloissa.Lääkealan turvallisuus- ja kehittämiskeskus Fimea: Lääkeaineiden yleisnimet (INN) == Viitteet == == Aiheesta muualla == * Lääkealan turvallisuus- ja kehittämiskeskus Fimea: Luettelo Maailman terveysjärjestön (WHO) suosittelemista lääkeaineiden yleisnimistä (INN) * Lääkealan turvallisuus- ja kehittämiskeskus Fimea: Lääkeaineiden yleisnimet (INN-nimet) 2.6.2023 (pdf) * World Health Organization (WHO): International Nonproprietary Names Programme and Classification of Medical Products, International Nonproprietary Names (INN) * Luokka:Farmasia
George Claridge Druce

George Claridge Druce (23. toukokuuta 1850 Cosgrove, Northamptonshire – 29. helmikuuta 1932 Oxford) oli brittiläinen apteekkari ja kasvitieteilijä. Hän osallistui useiden Britannian kreivikuntien kasvioiden kokoamiseen, ja keräsi itselleen 200 000 näytteen kasvikokoelman. Drucen auktorilyhenne kasvitieteilijänä on Druce. == Lähteet == == Aiheesta muualla == * Luokka:Brittiläiset kasvitieteilijät Luokka:Vuonna 1850 syntyneet Luokka:Vuonna 1932 kuolleet
Bahrainin ritarikunta

Bahrainin ritarikunta () on bahrainilainen ritarikunta, joka on perustettu vuonna 1977 emiiri Isa ibn Salman Al Khalifan käskystä. Sitä myönnetään tunnustuksena valtion hyväksi tehdyistä ansioista niin sotilas- kuin siviilihenkilöillekin. Ritarikunta on jaettu viiteen luokkaa: * I luokka * II luokka * III luokka * IV luokka * V luokka == Lähteet == Luokka:Bahrainin kunniamerkit
Hiekkautaka

Hiekkautaka (Otopharynx selenurus) on kirjoahventen (Cichlidae) heimoon kuuluva kalalaji, joka elää kotoperäisenä Malawijärvessä. Sitä pidetään akvaariokalana. == Koko ja ulkonäkö == Hiekkautaka kasvaa 12–17 senttimetrin mittaiseksi. Koiraat ovat naaraita kookkaampia ja lisäksi koirailla on hieman pidemmät evät. == Levinneisyys ja elinympäristö == Hiekkautaka elää kotoperäisenä Malawijärvessä. Lajia tavataan koko järven alueelta, vaikkakin se on etelässä harvinainen. Kansainvälinen luonnonsuojeluliitto IUCN on luokitellut lajin puutteellisesti tunnetuksi. Hiekkautaka elää hiekkapohjalla 3–20 metrin syvyisessä vedessä. == Lähteet == Luokka:Kirjoahvenet Luokka:Akvaariokalat
Saud ibn Rašid al-Mu’alla

Šeikki Saud ibn Rašid al-Mu’alla () on Umm al-Qaiwainin emiiri ja ja Arabiemiraattien korkeimman neuvoston jäsen vuodesta 2009. Saud on opiskellut taloustiedettä Libanonissa ja Egyptissä. Hän työskenteli Arabiemiraatttien ulkoministeriössä, nousi Umm al-Qaiwainin kruununprinssiksi 1983 ja isänsä Rašid ibn Ahmad al-Mu’allan kuoleman jälkeen emiiriksi vuonna 2009. Hän on naimisissa Ras al-Khaiman edellisen hallitsijan Šeikki Saqr bin Mohammed Al Qasimin tyttären kanssa. Heillä on kymmenen poikaa. ==Lähteet== Luokka:Arabiemiraattien hallitsijat Luokka:Vuonna 1952 syntyneet Luokka:Arabiemiraattilaiset ministerit Luokka:Elävät henkilöt
Rašid ibn Ahmad al-Mu’alla

Šeikki Rašid ibn Ahmad al-Mu’alla (; 1932–2009) oli Umm al-Qaiwainin emiiri ja ja Arabiemiraattien korkeimman neuvoston jäsen vuodesta 1981. Rašid nousi Umm al-Qaiwainin kruununprinssiksi 1968 ja isänsä Ahmad ibn Rašid al-Mu’allan kuoleman jälkeen emiiriksi vuonna 1981. Hän allekirjoitti Arabiemiraattien perustavan liittosopimuksen isänsä puolesta vuonna 1971. ==Lähteet== Luokka:Arabiemiraattien hallitsijat Luokka:Vuonna 1932 syntyneet Luokka:Vuonna 2009 kuolleet
Apple M2

Apple M2 on sarja Applen julkaisemia ARM-arkkitehtuuriin pohjautuvia järjestelmäpiirejä, joita käytetään yhtiön valmistamissa Mac-tietokoneissa ja iPad-tablettitietokoneissa. Sarja on Applen tietokoneille suunnattujen järejstelmäpiirien toinen sukupolvi, korvaten aikaisemman sukupolven M1-järjestelmäpiirin. Ensimmäinen Apple M2 julkaistiin 24. kesäkuuta. 2022 Applen WWDC-tapahtumassa, jossa julkaistiin myös piiriä käyttävät MacBook Air- ja MacBook Pro -kannettavat tietokoneet. M2 on valmistettu 5 nm valmistustekniikalla, jonka ansiosta sirussa on noin 20 miljardia transistoria, mikä on 25 % enemmän verrattuna aikaisemman sukupolven M1-siruun. Tammikuussa 2023 julkaistiin ammattilaisille suunnatut tehokkaammat M2 Pro ja M2 Max -piirit. M2 Max on suurempitehoisempi versio M2 Pro -mallista. Apple julkaisi kesäkuussa 2023 M2 Ultra -piirin, joka on kaksi M2 Max -piiriä yhdessä paketissa. ==Ominaisuudet== ===Suoritin=== M2 sisältää neljä "Avalanche"-suorituskyky-ydintä ja nelä energiatehokasta "Blizzard"-tehokkuusydintä. Suorituskyky-ytimissä on 192 kt L1-käskyvälimuistia ja 128 kt L1-datavälimuistia sekä 16 Mt jaettua L2-välimuistia. Tehokkuusytimet sisältävät 128 kt L1-käskyvälimuistia ja 64 kt L1-datavälimuistia sekä 4 Mt jaettua L2-välimuistia. Siinä on myös 8 Mt:n järjestelmätason välimuisti, joka on jaettu grafiikkasuorittimen kanssa. M2 Pro sisältää 10 tai 12 ydintä, M2 Max sisältää 12 ydintä ja M2 Ultra sisältää 24 ydintä. ===Gafiikkasuoritin=== M2 sisältää Applen suunnittelman sisäisen 8- tai 10-ytimisen grafiikkasuorittimen (GPU), jonka suurin liukulukusuorituskyky (FP32) on noin 3,6 teraflopsia. M2 Pro sisältää 16- tai 19-ytimisen GPU:n kun taas M2 Max sisältää 30- tai 38-ytimisen GPU:n. M2 Maxin suurin liukulukusuorituskyky (FP32) on noin 13,6 teraflopsia. ===Muisti=== M2 käyttää LPDDR5 SDRAM -muistia yhtenäisessä muistiratkaisussa, jota kaikki suorittimen komponentit jakavat. Järjestelmä- ja RAM-piirit on asennettu yhteen järjestelmäpakettiin. Vaihtoehtoina on 8 Gt:n, 16 Gt:n ja 24 Gt:n muistikokoonpanot (Pro, Max ja Ultra -malleissa enemmän). Paketissa on 128-bittinen muistiväylä, jonka kaistanleveys on 100 Gt/s, ja M2 Pro, M2 Max ja M2 Ultra tarjoavat noin 200 Gt/s, 400 Gt/s ja 800 Gt/s kaistanleveydet vastaavasti. ===Muut ominaisuudet=== M2 sisältää erillistä neuroverkkolaitteistoa 16-ytimisessä Neural Enginessä, joka pystyy suorittamaan 15,8 biljoonaa operaatiota sekunnissa. Muita komponentteja ovat kuvantunnistusprosessori, PCIe-tallennusohjain, Secure Enclave ja USB4-ohjain, joka sisältää Thunderbolt 3 -tuen (Mac minissä Thunderbolt 4). M2 Pro ja Max tukevat Thunderbolt 4:ää. M2:n tukemat koodekit kattavat seuraavat: H.264, HEVC, Apple ProRes, VP9 ja JPEG. ==Lähteet== ==Aiheesta muualla== Luokka:ARM- suorittimet Luokka:Applen suorittimet Luokka:Järjestelmäpiirit
Tehoreservi

Tehoreservi on käytäntö, jonka tarkoitus on turvata sähkön saanti Suomessa sellaisissa tilanteissa, joissa sähkön tarjonta ei riitä kattamaan sähkön kulutusta. Energiavirasto valitsee tehoreserviin joukon voimalaitoksia, jotka sitten varautuvat tuottamaan sähköä, kun siitä on pulaa. Tehoreservin avulla ei ole mahdollista hillitä sähkön hintojen nousua. Tehoreservi ei tule hätiin ennen kuin sähkö loppuu. Se on tarkoitettu viimeiseksi keinoksi ennen kiertäviä sähkökatkoja. Laitokset valitaan Energiaviraston järjestämän tarjouskilpailun perusteella vuodeksi kerrallaan. Valituille laitoksille maksetaan ylläpitokorvaus sekä hyvitetään mahdollisen käyttöönoton kustannukset. Tehoreservissä oleva laitos tulee kyetä ottamaan käyttöön talvikaudella 12 tunnin kuluessa käskystä ja kesällä yhden kuukauden kuluttua käskystä. Tehoreservilaitokset eivät voi osallistua markkinoille sopimuskauden aikana. Tehoreservijärjestelmä on ollut käytössä vuoden 2007 alusta. Sen perusteena on Laki sähköntuotannon ja -kulutuksen välistä tasapainoa varmistavasta tehoreservistä. Energiavirasto määrittää tarvittavan tehoreservin määrän, kilpailuttaa reservilaitokset, vahvistaa reservin ehdot sekä valvoo järjestelmän toimintaa ja lain noudattamista. Fingrid Oyj tekee Energiaviraston valitsemien laitosten kanssa sopimuksen, huolehtii tehoreservin hallinnoinnista ja päättää laitosten käynnistämisestä. Suomen tehoreserviä on tähän mennessä käytetty vain yhden kerran, 8. tammikuuta vuonna 2010, kun pakkanen nosti sähkönkulutusta koko pohjoismaisella markkina- alueella ja vesivarastot olivat vähissä, jolloin sähkön hinta nousi yli 1 000 euroon megawattitunnilta. Silloin käynnistettiin kolmen tunnin aikana 190 megawattia tehoreserviä. Energiavirasto on määrittänyt Suomessa tarvittavaksi tehoreservin määräksi 600 MW. Kaudelle 1.11.2023 – 31.10.2024 Energiavirasto ei hankkinut tehoreservikapasiteettia lainkaan, koska mm. Olkiluoto 3 -voimalan ansiosta sähköä arvioitiin riittävän muutenkin. Tyypillisesti tehoreservin laitokset ovat olleet käyttöikänsä päässä olevia laitoksia, jotka eivät ehkä pärjäisi markkinoilla, mutta voivat vielä varalaitoksena toimimalla saada pientä tuloa. Tehoreservissä ovat olleet esimerkiksi seuraavat voimalaitokset: Meri-Pori (440 MW), Naistenlahti 1 (129 MW) ja Kymijärvi KT (42 MW). Jos tehoreservissä ollutta laitosta ei enää valita seuraavalle kaudelle, se usein poistetaan käytöstä tai puretaan. == Lähteet == Luokka:Sähköntuotanto
Ränniöljy

Ränniöljy () on nimitys ravintoloista, teurastamoista ja viemäreistä peräisin olevalle käytetylle ruokaöljylle, jota kerätään talteen ja kierrätetään Kiinassa. Öljyn käyttö on terveydelle vaarallista, koska se sisältää karsinogeenejä ja myrkkyjä kuten alfatoksiineja ja bentso(e)pyreeneja. Lyhyt altistuminen ränniöljylle aiheuttaa yleensä ripulia ja oksentelua, kun taas pitkäaikaisemman käytön on epäilyty linkittyvän rasvamaksaan, hyperlipidemiaan ja syöpään. == Historia ja tausta == Ensimmäinen varmennetty ränniöljytapaus lienee tapahtunut Taiwanissa vuonna 1985. Tapauksen johdosta aloitettu poliisitutkinta johti 22 henkilön pidättämiseen, joista osa sai 7 vuoden vankeustuomion. Vuonna 2013 arvioitiin, että jopa 10 % Manner-Kiinassa käytetystä ruokaöljystä on ränniöljyä. Ruokaöljy on erittäin kiinteä osa kiinalaista keittiötä ja sitä käytetään runsaasti etenkin katukeittiöissä. Ränniöljyä hankitaan siten, että öljyn "kalastajat" keräävät öljyä joko ravintoloiden roskiksista tai suoraan viemäristä. Tämä tapahtuu usein yöaikaan kiinnijäämisen välttämiseksi. Tämän jälkeen se puhdistetaan "syömäkelpoiseksi" suodattamalla, keittämällä ja antamalla asettua. Öljyn kerääjät voivat ansaita jopa 10 000 yuania kuukaudessa, mikä on kiitettävä määrä rahaa Kiinassa. == Yleisyys == === Manner-Kiinassa === Manner-Kiinassa ränniöljyn käyttö on yleistä ja yleisesti tiedossa oleva asia, josta usein myös vaietaan. Tärkein motivaatio on raha, ja ränniöljyn ympärillä pyörivässä liiketoiminnassa on isot voittomarginaalit. Ränniöljyn käyttö on kielletty lailla, mutta valvontaa vaikeuttavat Kiinan valtava pinta-ala sekä se, että katuruokaa myyvät yrittäjät toimivat usein sivutoimisesti ja epävirallisesti. Katukeittiöiden lisäksi myös suurtalouskeittiöiden, kuten yliopistojen ravintoloiden on todettu käyttäneen ränniöljyä. Ränniöljyn käytön lisäksi Kiinassa on vuosien saatossa ollut muitakin elintarviketurvallisuuteen liittyviä skandaaleja kuten vuoden 2008 maitojauheskandaali. Vuonna 2017 Manner-Kiinassa alettiin kiristää mm. teurastamoiden ja ruokaöljyä valmistavien tehtaiden valvontaa ränniöljyongelman kitkemiseksi. Kiinassa öljyn käyttöön pyritty puuttumaan myös koventamalla tuomioita: vuonna 2014 yksi henkilö tuomittiin kuolemaan ja kaksi elinkautiseen vankeuteen ränniöljyn valmistamisesta. Huolimatta viranomaisten yrityksistä kitkeä ränniöljyn käyttö 2010-luvulta alkaen, käytäntö on pysynyt yleisenä myös 2020-luvulle tultaessa. === Taiwanissa === Yksi Taiwanin merkittävimmistä ränniöljytapauksista tuli julki vuonna 2014. Taiwanilainen liikemies Yeh Wen-hsiang keräsi öljyä ravintoloista ja nahkatehtailta, minkä jälkeen hän myi sitä ruokaöljynä. Hänelle luettiin syytteet 285 elintarviketurvallisuuden rikkomuksesta ja hänet tuomittiin 22 vuodeksi vankilaan vuonna 2017. Osa Yeh'n välittämämästä ränniöljystä päätyi mm. Ranskaan, Australiaan ja Yhdysvaltoihin suuntautuviin vientituotteisiin, mutta määrät jäivät tuntemattomiksi. == Lähteet == Luokka:Kiinalainen keittiö Luokka:Taiwanilainen keittiö Luokka:Elintarviketurvallisuus
Macintosh

Macintosh, McIntosh tai Mackintosh voi tarkoittaa seuraavia: * Apple Macintosh, Applen tietokonesarja ** Macintosh 128K, sarjan ensimmäinen malli * McIntosh, omenalajike * McIntoshin piirikunta (Pohjois-Dakota) * McIntoshin piirikunta (Georgia) * Mackintosh, sadetakki 19. vuosisadalta * Macintosh Retail Group, alankomaalainen vähittäiskauppaketju * McIntosh Laboratories, audiolaitteiden valmistaja * Mount Mackintosh, vuori etelämantereella == Sukunimenä == === Macintosh === * Charles Macintosh (1766–1843), skotlantilainen keksijä ja kemisti * Henry Macintosh (1892–1918), skotlantilainen yleisurheilija === Mackintosh === * Cameron Mackintosh (s. 1946), brittiläinen teatterituottaja * Charles Rennie Mackintosh (1868–1928), skotlantilainen arkkitehti ja muotoilija * Dave Mackintosh (s. 1997), englantilainen rumpali, DragonForce -yhtyeen jäsen * Gregor Mackintosh (s. 1970), englantilainen kitaristi, Paradise Lost -yhtyeen jäsen * Margaret Macdonald Mackintosh (1865–1933), brittiläinen akvarellimaalari ja muotoilija * Steven Mackintosh (s. 1967), englantilainen näyttelijä === McIntosh === * Aaron McIntosh (s. 1972), uusiseelantilainen purjelautailija * Diana McIntosh (1932–2022), kanadalainen pianisti, säveltäjä ja performanssitaiteilija * Kinn Hamilton McIntosh, Catherine Aird (1930–2024), englantilainen rikoskirjailija * Pollyanna McIntosh (s. 1979), skotlantilainen näyttelijä, ohjaaja ja käsikirjoittaja * Summer McIntosh (s. 2006), kanadalainen perhos- ja sekauinnin maailmanmestari * Winston Hubert McIntosh (1944–1987), jamaikalainen reggaemuusikko.
V. L. Cajander

Victor Leonhard Cajander (2. tammikuuta 1837 Loviisa – 3. joulukuuta 1891 Porvoo) oli suomalainen rehtori ja päätoimittaja.Ylioppilasmatrikkeli 1853–1899Dödsfall, Borgåbladet, 05.12.1891, nro 95, s. 2, Kansalliskirjaston digitaaliset aineistot Cajanderin vanhemmat olivat merikapteeni Karl Adolf Cajander ja Eva Stina Skog. Hän pääsi ylioppilaaksi 1858 Porvoon kymnaasista ja opiskeli Helsingin yliopistossa luonnontieteitä ja etenkin kasvitiedettä. Cajander teki opintomatkan ulkomaille ja toimi sitten puutarhamestarina yliopiston kasvitieteellisessä puutarhassa. Cajander oli opettajana Porvoon ala-alkeiskoulussa ja sittemmin reaalikoulussa vuodesta 1871 alkaen ja hän oli myös reaalikoulun rehtorina. Hän oli lisäksi Borgåbladet-lehden päätoimittajana 1872–1886 ja avusti Folkvännen-lehteä.Borgåbladet, Suomen sanomalehdistön bibliografia 1771-1963 - Bibliografi över Finlands tidningspress 1771-1963 - Bibliography of the Finnish newspapers 1771-1963, toimittaneet Väinö Kaarna ja Kaarina Winter, 1965, s. 14, Kansalliskirjaston digitaaliset aineistot] == Julkaisuja == * Nyland. Pennibibliothek för swenska allmogen i Finland / utgifwet af nyländingar 17. Edlund, Helsingfors 1869 * Om några nyttiga wäxters odling och anwändning. Pennibibliothek för swenska allmogen i Finland / utgifwet af nyländingar 22. Holm, Helsingfors 1871 == Lähteet == Luokka:Suomen koulujen rehtorit Luokka:Suomalaiset päätoimittajat Luokka:Vuonna 1837 syntyneet Luokka:Vuonna 1891 kuolleet
Mavka

Mavka: metsälauluArtikkelin nimi on käännös elokuvan ukrainankielisestä nimestä Lesja Ukraijinkan teoksen nimi huomioiden. Elokuvan tuleva virallinen nimi ei ole artikkelin laatijan tiedossa. Ukrainalaisen elokuvan päivien 2023 tapahtumanäytös marraskuussa 2023 on myynnissä Finnkinon sivuilla teoksen englanninkielisellä nimellä, vaikka elokuvaesityksen kieleksi kerrotaan ukraina. () on maaliskuussa 2023 julkaistu ukrainalainen 3D-animaatioelokuva. Elokuva julkaistiin alkujaan sekä ukrainan- että englanninkielisenä. Animaatioelokuvan juoni perustuu kirjailija Lesja Ukrajinkan (1871-1913) Metsälaulu-näytelmään. Jo keväällä 2023 kerrottiin, että elokuvan levitysoikeuksia oli myyty yli 20 eurooppalaiseen maahan, sekä muun muassa Kanadaan ja Yhdysvaltoihin. Venäjälle oikeuksia ei ole myönnetty, mutta siellä on laittomasti esitetty tätä ukrainalaista animaatiota. == Lähteet == == Aiheesta muualla == * * Мавка (kotisivut) (mavka.ua) * Mavka (kotisivut) (mavka.ua) * Мавка. Лісова пісня (traileri) (youtube.com) * Mavka. The Forest Song (traileri) (youtube.com) Luokka:Ukrainalaiset elokuvat Luokka:Vuoden 2023 elokuvat Luokka:Animaatioelokuvat
Esko Melametsä

Esko Melametsä, vuoteen 1955 Melender (4. toukokuuta 1927 Ylivieska – 22. heinäkuuta 2019 Kokkola) oli suomalainen kirjapainoalan yritysjohtaja, joka sai teollisuusneuvoksen arvonimen. Viitattu 5.11.2023. Melametsän vanhemmat olivat maanviljelijä, kauppias Väinö Valdemar Melender ja kauppias Aleksandra (Sandra) Sofia Kivimaa ja puoliso vuodesta 1953 kotiteollisuusteknikko Anni Herttua. Melametsä kävi kansakoulun ja vuonna 1946 Keski-Pohjanmaan maamieskoulun ja valmistui agrologiksi Pienviljelysneuvojaopistosta Hyvinkäältä 1952. Hän oli Keski- ja Pohjois-Pohjanmaan maataloustuottajain liiton järjestökonsulentti 1953, Ylivieskan kunnansairaalan taloudenhoitaja 1953–1954 ja sitten Keski-Pohjanmaan Kirjapainon Ylivieskan toimipaikan konttorinhoitaja 1954–1971 ja yhtiön toimitusjohtaja Kokkolassa 1971–1988. Melametsä oli Ylivieskan kauppalanvaltuuston jäsen 1965–1970 ja puheenjohtaja 1969–1970 ja kauppalanhallituksen varapuheenjohtaja 1965–1968 sekä Ylivieskan kaupunginvaltuuston puheenjohtaja 1971. Hänellä oli lisäksi lukuisia muita luottamus- ja asiantuntijatehtäviä. Teollisuusneuvoksen arvonnimen Melametsä sai 1979. (ei-vapaa) == Lähteet == Luokka:Suomalaiset yritysjohtajat Luokka:Ylivieskan kaupunginvaltuutetut Luokka:Vuonna 1927 syntyneet Luokka:Vuonna 2019 kuolleet
Thomas Riise Segelcke

Thomas Riise Segelcke (1831–1902) oli tanskalainen meijeritalouden uranuurtaja. Hän vaikutti myös kaikkien muidenkin Pohjoismaiden, myös Suomen, meijeritalouden kehitykseen siten, että hänellä oli Suomestakin noin sata oppilasta.Segelcke, Thomas Riise, Tietosanakirja. Osa 8, palsta 1022. Tietosanakirja-osakeyhtiö 1917 Segelcke oli Tanskan ja koko pohjoismaisen meijeritalouden luoja ja kehittäjä. Suoritettuaan polyteknillisen kandidaattitutkinnon 1854 Segelcke opiskeli Tanskan, Saksan ja Englannin tunnetuimmissa koelaitoksissa ja tutki varsinkin maidon fysikaalisia ja kemiallisia ominaisuuksia sekä tieteellisesti että käytännössä. Perehtyäkseen meijeritoimeen hän työskenteli jonkin aikaa eräässä meijerissä. Hän oli vuodesta 1860 Tanskan Maatalousseuran ensimmäinen meijerikonsulentti ja vuodesta 1880 sisäasiainministeriön konsulentti. Hän omisti koko elämänsä meijeritalouden käytännöllisen ja tietopuolisen opettajatoimen hyväksi. Vuodesta 1871 Segelcke oli Landbohøjskolenin meijeriopin ja maatalouskirjanpidon dosentti ja 1880 samojen aineiden lehtori kuolemaansa saakka. Segelcken työ oli alallaan uraauurtavaa, tieteen soveltamista käytäntöön ja taistelua vanhoja tapoja vastaan. Segelcke kohotti maitotaloudenhoidon vähäpätöisestä kotoisesta askartelusta tärkeäksi, järjestelmälliseksi ammattialaksi. Segelcken ohjaava ja kasvattava vaikutus ulottui laajalle hänen kotimaassaan, mutta myös kaikkiin Pohjoismaihin, joista hänellä oli paljon oppilaita. ==Lähteet== ==Aiheesta muualla== Luokka:Tanskalaiset henkilöt Luokka:Vuonna 1831 syntyneet Luokka:Vuonna 1902 kuolleet
Melametsä

Melametsä on muun muassa seuraavien suomalaisten henkilöiden sukunimi: * Anssi Melametsä (s. 1961), jääkiekkoilija * Esa Melametsä (s. 1957), valokuvaaja ja kuvatoimittaja * Esko Melametsä (vuoteen 1955 Melender, 1927–2019), yritysjohtaja, teollisuusneuvos
Seguidilla

Seguidilla on espanjalainen tanssi ja kansanlaulu. Kansanlaulu koostuu neljästä, vuoroin seitsen- ja vuoroin viisitavuisesta säkeestä. Tanssi on boleron tapainen nopea tanssi, jota säestetään kastanjeteilla, laululla tai kitaransoitolla.Seguidilla, Tietosanakirja. Osa 8, palsta 1028–1029. Tietosanakirja-osakeyhtiö 1917 ==Lähteet== ==Aiheesta muualla== Luokka:Espanjan musiikki
Luettelo Somalian kansallispuistoista

Luettelo Somalian kansallispuistoista sisältää tietoja Somalian kansallispuistoista. UNEP-WCMC:n Protected Planet -raportissa on kaksitoista kansallispuistoa ja yhdeksän vilieläinreservaattia. Useimpien hoitosuunnitelma on "olemassa mutta vanhentunut". Kansallispuisto Sijainti Kuva Huom. Arbawerowin kansallispuisto Shabeellaha Hoose Baraako madowin kansallispuisto Keski-Juba Bushbushlen kansallispuisto Ala-Juba Daalovuoren kansallispuisto Sanaag, Somalimaa Ga'an Libahin kansallispuisto Woqooyi Galbeed, Somalimaa Hobyon kansallispuisto Itärannikko, Galmudug Las Anodin kansallispuisto Sool Ras Hafunin kansallispuisto Bari, Puntmaa Taleh-El Chebetin kansallispuisto Nugaal, Puntmaa Zeilan kansallispuisto Somalimaa Jilibin kansallispuisto Keski-Juba Kismayon kansallispuisto Kismayo, Ala-Juba Lag Badanan kansallispuisto Ala-Juba == Lähteet == Luokka:Somalian maantiede Somalia Kansallispuistot
Asal Bargh

Asal Bargh on suomalainen malli, joka nousi julkisuuteen Suomen Huippumissi -kilpailun kautta vuonna 2013. Hän edusti samana vuonna Suomea Miss Supranational -kilpailussa Valko-Venäjällä. Kyseisenä vuotena kilpailu kuului kauneuskilpailuiden big four -sarjaan. Asal on tähdittänyt myös Myytinpuurtajat-nimistä netti-TV-sarjaa, jonka toisella tuotantokaudella sarjan vieraana oli Jari-Matti Latvala. Asal on nähty vieraana myös muissa tositelevisiosarjoissa ja mainoskampanjoissa. Playboyn paperilehden lakkauttamisen jälkeen se siirsi mallit Playboy.com -sivuston alle teemana "The New Era of Bunnies" ja kutsui sivuilla esiteltyjä malleja bunny-nimellä. Asal Bargh oli ensimmäinen suomalainen uuden ajan puputyttö, bunny. ==Lähteet== Luokka:Elävät henkilöt Luokka:Syntymävuosi puuttuu Luokka:Suomalaiset mallit
Jyväskylän rauhanyhdistys

Jyväskylän rauhanyhdistys on Jyväskylän Taulumäessä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeistä toimintaa ovat seurat, joita pidetään keskiviikkoisin, lauantaisin ja sunnuntaisin. Rauhanyhdistys toimii toimitalon lisäksi myös alueen kirkoissa ja muissa seurakuntien tiloissa. Rauhanyhdistyksen toimialueena on Jyväskylä, Muurame, Petäjävesi, Keuruu ja Toivakka. Vuonna 2011 Jyväskylän rauhanyhdistykseen kuului 976 jäsentä. Jyväskylän rauhanyhdistys on jäsenmäärältään Suomen kolmanneksi suurin rauhanyhdistys Oulun ja Helsingin rauhanyhdistysten jälkeen. == Historia == Jyväskylän rauhanyhdistys on perustettu vuonna 1911. Rauhanyhdistyksen ensimmäinen toimitalo hankittiin vuonna 1927. Rauhanyhdistys toimi Opistokujan tiloissa aina 1970-luvulle asti, jolloin tilat jäivät pieneksi. Nykyinen toimitalo Taulumäen kirkon vieressä vihittiin käyttöön maaliskuussa 1974. == Katso myös == * Uskonto Jyväskylässä * Vanhoillislestadiolaisuus * Suomen Rauhanyhdistysten Keskusyhdistys * Jyväskylän seurakunta == Lähteet == Luokka:Jyväskylän rakennukset ja rakennelmat Luokka:Jyväskylän seurakunnat Luokka:Taulumäki Luokka:Vanhoillislestadiolaiset rauhanyhdistykset
Nivalan rauhanyhdistys

Nivalan rauhanyhdistys on Nivalassa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeistä toimintaa ovat seurat, joita pidetään lauantaisin ja sunnuntaisin. Vuonna 2011 Nivalan rauhanyhdistykseen kuului 794 jäsentä. Nivalan rauhanyhdistys on jäsenmäärältään Suomen viidenneksi suurin rauhanyhdistys. Nivalassa toimii lisäksi 1900-luvun puolivälissä perustetut Korpirannan, Ypyän ja Haikaran rauhanyhdistykset. == Historia == Lestadiolaisuus juurtui Nivalaan 1860-luvun puolivälisssä. Alkuvaiheen aktiivisia toimijoita olivat erityisesti Eeli Juola ja Juho Hautala. Nivalan Rauhanyhdistyksen perustava kokous pidettiin 26. helmikuuta 1892 Järvikylällä. Ensimmäinen seurahuone vihittiin käyttöön vuonna 1897. Toisen toimitalon rakentaminen alkoi vuonna 1961 ja vihittiin käyttöön elokuusssa 1962. Toimitaloa laajennettiin 1970-luvun lopulla. Kolmannen toimitalon suunnittelu aloitettiin samaan aikaan ja rauhanyhdistys osti tontin Pirttirannalta. Arkkitehtitoimisto Palorannan suunnittelema toimitalo vihittiin käyttöön vuonna 2001. Uudessa toimitalossa on 1 500 neliömetrin tilat. == Lähteet == Rauhanyhdistys Luokka:Vanhoillislestadiolaiset rauhanyhdistykset Luokka:Nivalan rakennukset ja rakennelmat
Saku Taittonen

Saku Taittonen (s. 9. huhtikuuta 1996https://www.forssanlehti.fi/paikalliset/8140584Kuortane) on suomalainen näyttelijä. Taittonen opiskelee Taideyliopiston Teatterikorkealoulussa näyttelijäntaiteen maisterin tutkintoa. Taittonen esittää pääroolia Pertti "Nipa" Neumannia vuonna 2024 ensi-iltansa saaneessa Levoton Tuhkimo -elokuvassa. Saku Taittosen äiti on poliitikko ja liikunnanopettaja Annu Ridanpää-Taittonen. == Yksityiselämä == Taittonen on soittanut rumpuja yhtyeessä Unknown decoy vuosina 2018–2020. Rumpujen lisäksi Taittonen osaa soittaa pianoa sekä kitaraa. Taittonen on seurustellut vuodesta 2018 Helsingin Sanomien toimittaja Tiia Etelämäen kanssa. == Koulutus == Taittonen on käynyt lukion Kuortaneen urheilulukiossa, josta hän valmistui ylioppilaaksi neljässä vuodessa vuonna 2016. Sen lisäksi hän on opiskellut J.W. Mitchell High schoolissa, Gradia Jyväskylässä muusikon tutkinnon (2018–2020) sekä reserviupseerikoulussa (2016–2017). Taittonen aloitti vuonna 2020 Taideyliopiston Teatterikorkealoulussa näyttelijäntaiteen opinnot, josta hänen on määrä valmistua teatteritaiteen maisteriksi keväällä 2025. == Teatterirooleja == * Grease (Jyväskylän Teatteriyhdistys 2018) * Keisarikunta (Teatteri Estate 2019) * Myrskyluodon Maija (Varkauden Teatteri 2020) * Nimetön (Helsingin kaupunginteatteri 2023) * Huone nro 6 (Teatteri Jurkka 2024) == Filmografia == Televisiosarjat Vuosi Sarja Rooli 2022 Helsinki- syndrooma nuori Elias Karo Elokuvat Vuosi Elokuva Rooli 2022 Päivä ilman kieltoa - 2024 Levoton tuhkimo Pertti Neumann == Lähteet == Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt